# Asetusvaihtoehdot ja asetukset

## Syöttöasetusten määrittäminen

Asetuksia voidaan muuttaa sanomalla avaa asetukset tai valitsemalla valikkokuvake > Asetukset:

- Yleistä: Valitse puheen kohdistuksen ja äänikomentojen asetusvaihtoehdot.
- Tekstinsyöttö: Valitse tunnistettuun tekstiin, saneluruutuun ja perustekstiohjaimeen liittyvät asetusvaihtoehdot.
- Pikanäppäimet: Valitse pikanäppäinten painamisen asetusvaihtoehdot.
- Mikrofonin painikkeet: Määritä mikrofonin painikkeiden toiminnot.

Ota asetukset käyttöön valitsemalla Ota käyttöön.

Asetuksiin tehdyt muutokset voidaan peruuttaa valitsemalla Palauta oletukset. Tämä vaihtaa alkuperäiset oletusasetukset valintaikkunan kaikkiin välilehtiin.

## Saneluruutu

Työskennellessäsi sovelluksessa, jota Dragon Professional Anywhere ei tue täysin, voit käyttää saneluruutua tekstin sanelemiseen täydellä tekstin hallinnalla. Tietoja saneluruudun käytöstä saat kohdasta: Tekstin luominen sovelluksessa.

Asetukset-valintaikkunan Tekstinsyöttö-ikkunassa voidaan muuttaa useita asetuksia, jotka koskevat tekstin siirtämistä sovellukseen sekä saneluruudun käyttäytymistä.

Saneluruudun Tekstin ulkoasu -kohdassa voit määrittää tekstin muotoilun saneluruudussa:

- Valitse Vain teksti ja aseta fontin koko ja tyyli koskemaan muotoilua ainoastaan saneluruudussa; muotoilua ei säilytetä siirrettäessä tekstiä sovellukseen.
- Valitse Muotoiltu teksti muotoillaksesi tekstiä suoraan saneluruudussa; muotoilu säilytetään siirrossa.

## Tekstin siirtotapa

Asetukset-valintaikkunan Tekstinsyöttö-ikkunassa oleva Tekstin siirtotapa -osio määrittää, miten Dragon Professional Anywhere kommunikoi kohdesovelluksen kanssa. Ellei tekstin siirrossa ole vakavia ongelmia, älä muuta oletusasetusta.

## Pikanäppäinten käyttö (pikanäppäimet)

Näppäimistön pikavalinnat voivat tarjota nopean tavan suorittaa tavanomaisia toimintoja. Määritä toiminnon pikanäppäin seuraavalla tavalla:

1. Avaa Asetukset-valintaruudun Pikanäppäimet-ruutu.

2. Etsi haluamasi toiminto ja valitse muokkaa-kuvake.

3. Paina näppäimiä, joiden haluat käynnistävän kyseisen toiminnon; voit painaa kaikkia näppäimiä yhtä aikaa tai yhtä näppäintä kerrallaan. Esimerkiksi määrittääksesi näppäimet Ctrl + L pidä näppäimiä Ctrl ja L hetki pohjassa tai paina ensin Ctrl ja sitten L.

Voit myös yhdistää pikanäppäimiä mikrofonin painikkeisiin; Asetukset-valintaikkunan Mikrofonin painikkeet -ruudussa valitse Paina pikanäppäintä painikkeen toiminnoksi, valitse muokkaa-kuvake ja valitse näppäinyhdistelmä.

### Vinkkejä

- Jos haluat poistaa viimeisimmän lisäämäsi näppäimen, paina sitä uudelleen. Jos haluat poistaa koko näppäinyhdistelmän ja peruuttaa pikanäppäimen määrityksen, paina ESC.

- Voit määrittää näppäinyhdistelmän (yhden tai useamman vaihto-, Ctrl- tai Alt-näppäimen sekä kirjaimen, numeron tai toimintopainikkeen, esimerkiksi Ctrl + Alt + Z) tai yksittäisen näppäimen (esimerkiksi toimintopainikkeet F1–F12 tai numeronäppäimet).

- Jos annat virheellisen pikanäppäimen, esimerkiksi yhden kirjaimen tai CTRL + /, kenttä muuttuu punaiseksi.

## Mikrofonipainikkeiden toiminnot

Mikrofonin painikkeille asetetut oletustoiminnot riippuvat käyttämästäsi mikrofonimallista. Asetettuja toimintoja toi muokata Asetukset-valintaikkunan Mikrofonin painikkeet -ruudussa.

Tässä taulukossa näet oletustoiminnot mikrofonimalleille Philips SpeechMike, Nuance PowerMic III ja Nuance PowerMic 4.

Oletustoiminto | Painike
--- | ---
| Nuance PowerMic III | Philips SpeechMike | Nuance PowerMic 4
Pidä painettuna | Äänitys | Äänitys | Äänitys
Siirrä teksti | Siirtokirjoita | Sanelun loppu (EOL) | Takapainikkeen toiminto
Hyväksy oletukset | Syötä/Valitse | Komento | Syötä/Valitse
Pienennä/laajenna saneluruutua | Mukautettu oikea | Lisää/Päälleäänitä | Toiminto D
Edellinen kenttä | Sarkain taaksepäin | Toiminto 1 | Sarkain taaksepäin
Seuraava kenttä | Sarkain eteenpäin | Toiminto 2 | Sarkain eteenpäin
Edellinen kenttä | Kelaa taaksepäin | Kelaa taaksepäin | Kelaa taaksepäin
Seuraava kenttä | Eteenpäin | Eteenpäin | Eteenpäin
Ei oletusarvoa | Pysäytä/Toista | Pysäytä/Toista | Pysäytä/Toista
Ei oletusarvoa | Mukautettu vasen | Toiminto 4 | Toiminto B
Ei oletusarvoa | - | - | Toiminto C
Ei oletusarvoa | - | - | Toiminto A

## Puheen kohdistuksen kiinnittäminen automaattisesti

Kiinnitä puheen kohdistus automaattisesti sovellukseen, jossa alat äänittää, seuraavalla tavalla:

1. Avaa Asetukset-valintaikkunan Yleistä-ruutu ja valitse Liitä puheen kohdistus, kun nauhoitus on aloitettu.
2. Aseta kursori sovellukseen ja aloita äänitys; puheen kohdennus on nyt kiinnitetty kyseiseen sovellukseen. Jos saneluruutu on auki, kun alat äänittää automaattista kiinnitystä käyttäen, se sulkeutuu.

Puheen kohdistus sovellukseen lakkaa, kun lopetat äänityksen tai suljet sovelluksen.

Jos Liitä puheen kohdistus, kun nauhoitus on aloitettu ei ole valittu, voit kiinnittää puheen kohdistuksen äänikomennon, pikanäppäinten tai mikrofoninäppäimen kautta.

Lisätietoja saat kohdista: Puheen kohdistuksen kiinnittäminen.

## Puheentunnistuksen asetusten mukauttaminen

Käyttäjäprofiili, mikrofonin tyyppi ja muut tekijät vaikuttavat puheentunnistukseen. Asetukset, joilla kirjaudut, määrittävät tavan, jolla tekstitunnistus käsittelee puhettasi. Saatavana olevat vaihtoehdot riippuvat siitä, kuinka Dragon Professional Anywhere on konfiguroitu. Tämä tarkoittaa muun muassa sitä, että toiseen kieleen voidaan vaihtaa vain, jos kyseinen kieli ja sen sanakirja ovat käytettävissä.

Voit vaihtaa puheentunnistuksen asetuksia valitsemalla valikkokuvakkeen > Kirjaudu ulos:

- Käyttäjäprofiilia voidaan vaihtaa valitsemalla eri Käyttäjä. Varmista, että valitset aina oman käyttäjäprofiilisi.
- Vaihda toiseen mikrofoniin valitsemalla eri Mikrofoni.
- Valitse eri Kieli vaihtaaksesi toiseen puheentunnistuskieleen.
- Vaihda toiseen erikoisalaan valitsemalla eri Erikoisala.

Ota asetukset käyttöön valitsemalla OK.

Huom: Vaihda toiseen mikrofoniin kirjautumatta ulos valitsemalla valikkokuvake > Mikrofoni ja valitsemalla toisen mikrofonin. Älä irrota sillä hetkellä käyttämääsi mikrofonia.