# Lisätietoja

## Sovelluksen piilottaminen

Dragon Professional Anywhere näytetään aina muiden sovellusten päällä, ellet piilota sitä.

Sovellus voidaan piilottaa sanomalla sulje Dragon, valitsemalla Pienennä-painike tai painamalla CTRL + ALT + H.
Sovellus voidaan näyttää sanomalla avaa Dragon, valitsemalla ilmoitusalueella mikrofonikuvake tai painamalla CTRL + ALT + H uudelleen.

Jos sovelluksesta poistutaan, se ei ole käytettävissä ilmoitusalueella.

## Mukautus

Dragon Professional Anywhere mukautuu sanelutapaasi. Tunnistustulokset muuttuvat siis sitä tarkemmiksi, mitä enemmän sovellusta käytät. Sovellus oppii lopullisen tekstisi avulla. Jos korjaat tekstiä, järjestelmä vertaa sitä äänittämääsi puheeseen ja mukautuu korjauksiisi.

Jos siirrät tekstiä saneluruudusta tekstikenttään, jota Dragon Professional Anywhere ei tunnista, ja sitten korjaat sitä, Dragon Professional Anywhere ei näe korjattua tekstiä eikä pysty mukautumaan korjauksiisi; korjaa siis teksti saneluruudussa ennen siirtämistä.

Jos sanelet tuntemattomassa tekstikentässä perustekstiohjaimella, mukautus ei myöskään ole mahdollista.

## Mikrofonisuositus

Parhaat tunnistustulokset saat käyttämällä korkealaatuista, kädessä pidettävää mikrofonia. Luettelo suositelluista mikrofoneista:

- Nuance PowerMic II, III ja 4
- Philips SpeechMike Air, Philips SpeechMike Premium, Philips SpeechMike III
- Grundig Digta SonicMic II ja 3, Grundig Digta CordEx, Grundig Digta 7

## Sanojen tuominen

Voit parantaa tunnistustulosten tarkkuutta siirtämällä mukautettuja sanoja Dragon-työpöytäsovelluksestasi kohteeseen Dragon Professional Anywhere.

Lisätietoja mukautettujen sanojen siirtämisestä löydät sovelluksen mukana toimitetuista asiakirjoista.

Siirrä sanoja kohteeseen Dragon Professional Anywhere seuraavasti:

1. Valitse valikkokuvake > Tuo sanoja.
2. Valitse tiedosto, jonka haluat siirtää Dragon-työpöytäsovelluksestasi.

Siirretyt sanat näkyvät Sanaston käsittely -valintaikkunassa.

## Puheentunnistuksen käytönaikainen ohje

Voit työskennellä tehokkaammin käyttämällä puheentunnistuksen erilaisia ominaisuuksia, kuten äänikomentoja, automaattisia tekstejä tai peruuta tuo -komentoa. Mitä paremmin ymmärrät puheentunnistusta ja osaat käyttää sitä, sitä nopeammin voit työskennellä. Automaattinen muotoilu (esimerkiksi päivämäärät, ajat, mittayksiköt jne.) voi myös olla hyödyllinen.

Saat vinkkejä parhaiden tulosten saamiseksi sanomalla käynnistä ohje ja avaamalla Puheentunnistusohje-välilehden.

## Häiriönsietotila

Huom: Tämän ominaisuuden saatavuus riippuu palvelinkonfiguraatiostasi. Lisätietoja saat järjestelmänvalvojaltasi.

Kun Dragon Professional Anywhere ei saa yhteyttä palvelimeen vahvistaakseen käyttäjätunnuksesi sisäänkirjautumisen aikana, se avautuu häiriönsietotilassa. Näet seuraavan ilmoituksen: Järjestelmä ei juuri nyt voi hakea täyttä puheprofiiliasi. Voit kirjautua sisään ja äänittää, mutta osa mukautetuista asetuksista ja ominaisuuksista ei ehkä toimi. Ongelma on väliaikainen, ja asetuksesi palautetaan pian.

Häiriönsietotilan avulla voit kirjautua sisään ja käyttää puheentunnistusta, vaikka palvelin olisi hetkellisesti poissa käytöstä. Seuraavat rajoitteet sisältyvät häiriönsietotilaan:

- Automaattiset tekstit ja vaiheittaiset komennot saattavat olla poissa käytöstä.
- Valintaikkunat Asetukset, Automaattisten tekstien hallinta ja Hallinnoi vaiheittaisia komentoja eivät aukea.
- Et pysty muuttamaan tai nollaamaan salasanaasi.

Toiminnot palautuvat, kun Dragon Professional Anywhere saa yhteyden palvelimeen ja pääset kirjautumaan kohteeseen Dragon Professional Anywhere.

## SpeakAhead

Kun puhut, et yleensä joudu odottamaan tunnistetun tekstin kirjoituksen valmistumista. Kun siirryt asiakirjan osien välillä, et joudu odottamaan tekstin ilmestymistä ennen seuraavaan osaan siirtymistä.

Käyttäessäsi äänikomentoja odota hetki, kunnes komento on valmis, ennen kuin jatkat.

## Puheentunnistuksen palvelinyhteys

Puheentunnistus tapahtuu palvelimella. Kaikki sanomasi pysyy suojattuna. Lisätietoja palvelinkonfiguraatiosta saat järjestelmänvalvojalta.

Jos yhteydessäsi on ongelma äänityksen aikana, mikrofoni suljetaan. Aloita alusta valitsemalla mikrofonikuvake tai painamalla numeronäppäimistön plus-näppäintä.