# Oprettelse af og arbejde med tekst

## Oprettelse af tekst i din app

1. Åbn Dragon Professional Anywhere.
2. Placer markøren på det sted i din app, hvor teksten skal skrives.
3. Vælg ikonet for mikrofonen eller tryk på plustegnet på dit numeriske tastatur, og begynd så at tale.

Hvis du har placeret markøren i et tekstfelt, som Dragon Professional Anywhere understøtter fuldt ud, skrives teksten i dette felt, og alle funktionerne relateret til diktering af tekst og redigering af den vha. stemmen er tilgængelige (fuld tekststyring).

Hvis du har placeret markøren i et tekstfelt, som er ukendt for Dragon Professional Anywhere, er det muligt at arbejde på følgende måder:

- Dikteringsboksen åbner, og teksten skrives i denne boks. Alle funktionerne relateret til diktering af tekst og redigering af den vha. stemmen er tilgængelige. Når du er færdig, skal du vælge ikonet for overførsel eller sige overfør tekst. Teksten bliver så overført til det tekstfelt, hvor du startede med at placere markøren, og slettet fra dikteringsboksen.
- Du dikterer direkte i dit tekstfelt, og du bruger basistekststyring. Det betyder, at det kun er de grundlæggende funktioner til talegenkendelse, der understøttes, og det er ikke muligt at navigere, redigere eller formatere teksten vha. din stemme. Ikonet for mikrofonen med informationssymbolet viser, at du bruger basistekststyring. Hvis du vil have adgang til alle funktionerne til talegenkendelse, skal du sige åbn dikteringsboksen.

Dikteringsboksen anvendes som standard. Hvis du foretrækker at diktere direkte i dit tekstfelt, skal du åbne ruden Tekstinput i dialogboksen Indstillinger, gå til sektionen Hvad skal der ske, når markøren placeres i et ukendt tekstfelt? og derefter vælge Brug basistekststyring. Når du bruger basistekststyring, skal du sørge for, at du har placeret markøren i et tekstfelt, inden du begynder optagelsen, og du skal stoppe optagelsen, inden du flytter talefokus fra dette tekstfelt – ellers vil teksten gå tabt.

Bemærk: Hvis din administrator har konfigureret indstillinger i hele systemet for brugen af basistekststyring, bliver dine indstillinger muligvis ikke anvendt i alle tekstfelter. Kontakt din administrator for at få yderligere oplysninger.

### Tips

- Hold øje med lydindikatoren rundt om mikrofonikonet: Når den blinker grønt, viser det, at systemet opfanger din stemme. Når den blinker rødt, er lydstyrken for høj, eller også er der for meget baggrundsstøj. Prøv at tale lavere, hold mikrofonen længere væk fra dig, eller gå et andet sted hen, hvor der er mindre støj. Hvis indikatoren ikke blinker, skal du prøve at tale højere eller holde mikrofonen tættere på munden.
- Når statusindikatoren drejer rundt om mikrofonikonet, viser det, at systemet bearbejder din tale.

Bemærk: Hvis din arbejdsstation bliver låst, stopper optagelsen, og appen reagerer ikke ved tryk på nogen af mikrofonknapperne.

### Tips til at arbejde med dikteringsboksen

- For at tilbageføre tekst fra din app til dikteringsboksen skal du vælge ikonet for tilbageførsel eller sige tilbagefør tekst. Teksten bliver så ført tilbage til dikteringsboksen igen, hvor den overskriver eventuel anden tekst, der er skrevet i mellemtiden. Den tilbageførte tekst bliver ikke slettet fra din app.
- For at arbejde i dikteringsboksen uden at se, at teksten bliver skrevet dér, skal du sige skjul dikteringsboksen. Sig vis dikteringsboksen for at få den vist igen. Du kan også få vist eller skjule dikteringsboksen ved hjælp af genvejstaster eller mikrofonknapper eller ved at vælge menuikonet > Vis/Skjul dikteringsboksen.
- Vælg ikonet for Ryd for at slette al tekst fra dikteringsboksen.
- Træk i dikteringsboksens hjørner for at ændre dens størrelse.
- Slå formatering i dikteringsboksen til, hvis du vil kunne formatere teksten i dikteringsboksen.
- Konfigurer den måde, dikteringsboksen fungerer på, i ruden Tekstinput i dialogboksen Indstillinger.
- Du kan også redigere tekst i dikteringsboksen, der er skrevet i en app, som ikke understøttes fuldt ud.

## Placering af talefokus

Når du placerer talefokus på din app, gælder denne fokusering fortsat, selvom du åbner og navigerer rundt i andre apps. Det betyder, at genkendelsesresultaterne skrives i appen med talefokus, også selvom du går over i en anden app, mens du dikterer. Du kan kun placere talefokus i apps, som Dragon Professional Anywhere understøtter fuldt ud.

Gør følgende for at placere talefokus:

1. Åbn både Dragon Professional Anywhere og den app, du vil diktere i.
2. Placer markøren på det sted, hvor teksten skal skrives, og sig placér diktering eller tryk på CTRL + ALT + A. Ikonet for mikrofonen ændres, så det også viser et hængelåssymbol .
3. Åbn en hvilken som helst anden app, du har brug for til analyse eller reference.
4. Vælg ikonet for mikrofonen med hængelåssymbolet , og begynd så at tale. Alt det, du siger, skrives nu i din app.

For at fjerne talefokus fra din app igen, skal du lukke appen eller sige fjern diktering.

### Tips

- Du kan konfigurere systemet sådan, at talefokus placeres automatisk via dialogboksen Indstillinger.

- Du kan når som helst ændre placeringen af talefokus, så den gælder for en anden app. Når du placerer talefokus på en anden app, fjernes fokuseringen automatisk fra den app, den var placeret på inden ændringen.

- Hvis talefokus er placeret på en app, og du åbner dikteringsboksen, fjernes talefokus automatisk fra den pågældende app. Hvis dikteringsboksen er åben, når du placerer talefokus på en app, lukkes dikteringsboksen automatisk.

## Redigering af tekst

Ved hjælp af dit tastatur og musen kan du redigere den genkendte tekst:

- Skriv ny tekst for at rette tekst, der ikke er genkendt korrekt.
- Placer markøren et sted i teksten, og optag så tale for at indsætte ny tekst.
- Markér et stykke tekst, og optag så tale for at overskrive den markerede tekst med ny tekst.

Du kan også redigere tekst ved hjælp af stemmekommandoer (f.eks. ved at sige slet dette).

Bemærk: Hvis du bruger basistekststyring til at diktere, er redigering af tekst vha. stemmen ikke understøttet. Hvis du manuelt markerer genkendt tekst eller placerer markøren et sted i teksten og begynder at optage, bliver store bogstaver og mellemrum muligvis ikke anvendt korrekt, fordi Dragon Professional Anywhere ikke kan se den omgivende tekst.

Hvis du arbejder i en app, som Dragon Professional Anywhere understøtter fuldt ud, kan du foretage redigering og rettelser direkte i den pågældende app. Hvis du arbejder i dikteringsboksen, bør du redigere og rette teksten dér og kun overføre teksten til din app, når den er helt færdig. På den måde kan systemet lære af dine rettelser.

### Redigering af tekst skrevet i en app, som ikke understøttes fuldt ud

Hvis du arbejder med en app, som Dragon Professional Anywhere ikke understøtter fuldt ud, kan du tilføje eksisterende tekst, som du vil redigere, i dikteringsboksen og redigere den dér.

Gør følgende:

1. Gå ind i ruden Tekstinput i dialogboksen Indstillinger, og vælg Tilføj den markerede tekst fra destinationsprogrammet til dikteringsboksen > Anvend alle. Åbn din app, og markér den tekst, du vil redigere.
2. Åbn Dragon Professional Anywhere, og udvid dikteringsboksen. Den tekst, du markerede, vises i dikteringsboksen.
3. Placer markøren på det sted, hvor du ønsker at tilføje ny tekst. Vælg ikonet for mikrofonen eller tryk på plustegnet på dit numeriske tastatur, og begynd så at tale.
4. Rediger teksten efter behov. Når du er færdig, skal du vælge ikonet for overførsel eller sige overfør tekst. Teksten bliver så overført til din app og slettet fra dikteringsboksen.