# Feilsøking

Her finn du løysingar på vanlege problem.

- Når eg startar å ta opp, blir dikteringsboksen opna, og teksten blir skriven inn der i staden for i appen eg arbeider i.

Dersom markøren er plassert i eit tekstfelt som er ukjent for Dragon Professional Anywhere, blir dikteringsboksen opna som standard. Vil du endre innstillingane til å diktere ved markøren i staden, utan å kunne navigere, redigere eller formatere teksten ved hjelp av stemma, opnar du ruta Tekstinndata i dialogboksen Alternativ, går til delen Kva skjer når markøren er plassert i eit ukjent tekstfelt? og vel Bruk grunnleggjande tekstkontroll.

Det kan hende at appen du arbeider i, køyrer med ein annan brukarlegitimasjon eller med administratorrettar. Dragon Professional Anywhere og appen du bruker, må bruke same brukarlegitimasjon for at Dragon Professional Anywhere skal kunne skrive teksten inn i appen direkte. Kontakt administratoren.

- Når eg snakkar, blinkar ikkje ringen rundt mikrofonen grønt, og feil tekst eller ingen tekst blir skriven.

Det kan hende du valde feil mikrofon då du logga på. Dersom du vil byte til ein annan mikrofon, vel du menyikonet > Mikrofon og vel ein mikrofon.

Dersom du bruker ein PowerMic, kan det hende han er deaktivert. Du aktiverer han ved å trykke på CTRL + ALT + P. Dersom dette ikkje fungerer, kontaktar du administratoren og spør om han eller ho har konfigurert ein annan hurtigtast.

- Når eg startar opptak, rapporterer Dragon Professional Anywhere ein intern tenarfeil, og eg kan ikkje ta opp.

Kontakt administratoren.

- Eg endra innstillingane i dialogboksen Alternativ, men dei blir ikkje lagra.

Sørg for at du vel Bruk alle etter at du har endra innstillingane. Dersom endringane dine framleis ikkje blir lagra, kan dette komme av eit nettverksproblem eller tenarproblem. Kontakt administratoren.

- Språket som brukargrensesnittet i Dragon Professional Anywhere blir vist på, er ikkje det same som det språket eg dikterer på.

Dette kjem av eit konfigurasjonsproblem. Kontakt administratoren.

- Sida Kva du kan seie viser ei blanding av ulike språk.

Dette kjem av eit konfigurasjonsproblem. Kontakt administratoren.

- Eg seier namnet på autoteksten, men autoteksten blir ikkje sett inn. I staden blir kommandoen skriven inn.

Kontroller at du seier eit gyldig autotekstnamn. Du kan vise ei liste over tilgjengelege autotekstar ved å seie kva kan eg seie og rulle til delen Autotekstar.

Dersom det er stor forskjell på måten autotekstnamnet blir skrive og måten det blir uttalt på, må du sørgje for at dette kjem klart fram i Munnleg form (måten du uttaler det på). Du finn meir informasjon her: Munnlege former.

Det kan hende at systemet ditt bruker eit søkjeord til å identifisere at det er ein autotekst som må administrerast. Dersom du vil sjå kva for søkjeord systemet forventar at du bruker som ein del av talekommandoen, seier du kva kan eg seie.

- Når eg prøver å logge på Dragon Professional Anywhere, får eg opp ein feilmelding: Det er inga støtta lydeining tilgjengeleg. Start Dragon ved å kople til ei eining og velje Oppdater.

Kople til mikrofonen, og vel Oppdater. Dersom feilmeldinga blir vist på nytt, kontaktar du administratoren.

- Når eg loggar på Dragon Professional Anywhere, får eg opp denne feilmeldinga: Kan ikkje hente den fullstendige taleprofilen din akkurat no. Du kan framleis logge på og ta opp, men det kan hende enkelte tilpassa innstillingar og funksjonar ikkje er tilgjengelege. Dette problemet er mellombels. Innstillingane dine blir snart tilgjengelege att.

  Vel Hald fram for å starte Dragon Professional Anywhere i fleksibilitetsmodus. Med denne funksjonen kan du logge på og bruke taleattkjenning sjølv når Dragon Professional Anywhere ikkje får kontakt med tenaren for å stadfeste brukarlegitimasjonen din.

  Desse avgrensingane gjeld i fleksibilitetsmodus:

  Det kan hende du ikkje kan bruke autotekstar og stegvise kommandoar.

  Du kan ikkje opne dialogboksane Alternativ, Administrer autotekstar og Administrer stegvise kommandoar.

  Du kan ikkje endre eller stille tilbake passordet.

  Full funksjonalitet blir gjenoppretta når det er mogleg å kople Dragon Professional Anywhere til tenaren att og du loggar på Dragon Professional Anywhere.

- Dragon Professional Anywhere blir avslutta uventa. Inga feilmelding blir vist. Neste gong eg startar Dragon Professional Anywhere, blir denne meldinga vist: Ei tidlegare Dragon-økt blei avslutta uventa. Du kan sende den tilhøyrande loggfila til den systemansvarlege for analyse.

Vel Bla igjennom for å opne mappa med loggfilene og sende filene til administratoren.

- Når eg opnar vindauget for tilpassing og hjelp ved å seie kva kan eg seie, blir ikkje vindauget vist på rett måte eller blir lukka uventa, og ei feilmelding blir vist.

Kontakt administratoren.

- Når eg set inn ein autotekst, ser eg uleseleg kode i staden for den forventa formaterte teksten.

Nokre appar kan ikkje administrere formaterte autotekstar. Dersom dette fører til feil, kan du kontakte administratoren.

- Når eg set inn ein autotekst i Microsoft Word, ser eg ikkje den formateringa eg forventa.

I Microsoft Word opnar du Fil > Alternativ > Avansert. I delen Klipp ut, kopier og lim inn endrar du innstillinga Innliming frå andre program til Behald kjeldeformatering.

Dersom autoteksten din inneheld felt, må du sørgje for at den nødvendige formateringa blir teken i bruk for feltskiljeteikna.

- Eg har sett inn ein autotekst som inneheld eit bilete, og no blir biletet valt når eg navigerer mellom felt, eller fjerna når eg seier godta standardverdiar eller fyll ut felt.

Dersom du ønskjer at Dragon Professional Anywhere skal skilje mellom bilete og felt i appar som køyrer i ein nettlesar, kan du endre feltskiljeteiknet til noko anna enn klammer. Men ver merksam på at eventuelle tidlegare definerte felt med klammer som feltskiljeteikn ikkje lenger fungerer etterpå.

- Eg får ikkje opna sluttbrukarhjelpa i Dragon Professional Anywhere.

Sørg for at du har skriveløyve til Dragon Professional Anywhere-mappa. I Windows Utforskar går du til plasseringa der Dragon Professional Anywhere er installert, høgreklikkar på mappa (denne heiter som standard `Frittståande`), vel Eigenskapar > Tryggleik og kontrollerer at Skrive-løyvet har ei hake under Tillat.

- Eg arbeider med ei Philips SpeechMike- eller Nuance PowerMic 4-eining, og skjermspararen på datamaskina blir ikkje vist etter den konfigurerte perioden med inaktivitet, sjølv om opptak er i standby-modus og eg ikkje aktivt tek opp.

Trykk på og hald inne venstre museknapp og styreplateknapp på opptakseininga i fem sekund. Når fastvareinnstillinga er endra, får du visuell tilbakemelding og lydtilbakemelding frå eininga. Denne innstillinga blir lagra på eininga og må endrast individuelt for kvar eining.

© 2011-2026 Nuance Communications, Inc. Med alle rettar.