# Tekstin luominen ja työskentely tekstin kanssa

## Tekstin luominen sovelluksessa

1. Avaa Dragon Professional Anywhere.
2. Aseta kursori sovellukseen, johon haluat kirjoittaa tekstin.
3. Valitse mikrofonikuvake tai paina numeronäppäimistön plus-näppäintä ja aloita puhuminen.

Jos olet asettanut kursorin tekstikenttään, jota Dragon Professional Anywhere tukee täysin, teksti kirjoitetaan kyseiseen kenttään ja kaikki tekstin sanelemiseen ja muokkaamiseen liittyvät äänitoiminnot ovat käytössä (täysi tekstin hallinta).

Jos olet asettanut kursorin tekstikenttään, jota Dragon Professional Anywhere ei tunne, seuraavat vaihtoehdot ovat saatavilla:

- Saneluruutu aukeaa ja teksti kirjoitetaan siihen; kaikki tekstin sanelemiseen ja muokkaamiseen liittyvät äänitoiminnot ovat käytössä. Kun olet valmis, valitse siirrä-kuvake tai sano siirrä teksti; teksti siirretään kohtaan, johon asetit kursorin, ja poistetaan saneluruudusta.
- Sanelet tekstikenttään perustekstiohjaimella; ainoastaan puheentunnistuksen perusominaisuuksia tuetaan, etkä voi siirtyä, muokata tai muotoilla tekstiä äänikomennoilla. Mikrofonikuvake, jossa on informaatiomerkki osoittaa, että käytät perustekstiohjainta. Saadaksesi puheentunnistuksen täydet ominaisuuden käyttöösi sano avaa saneluruutu.

Saneluruutu on oletusarvoisesti käytössä. Jos sanelet mieluummin suoraan tekstikenttään, avaa Tekstinsyöttö-ikkuna Asetukset-valintaikkunassa, siirry kohtaan Mitä tapahtuu, kun kohdistin sijoitetaan tuntemattomaan tekstikenttään? ja valitse Käytä perustekstiohjainta. Käyttäessäsi perustekstiohjainta varmista, että olet asettanut kursorin tekstikenttään ennen äänityksen aloittamista ja pysäytä äänitys ennen kohdistuksen poistamista tekstikentästä; muuten saatat menettää osan tekstistä.

Huom: Jos järjestelmänvalvojasi on määrittänyt järjestelmänlaajuiset asetukset perustekstiohjaimen käytöstä, asetuksesi eivät välttämättä toimi kaikissa tekstikentissä. Lisätietoja saat järjestelmänvalvojaltasi.

### Vinkkejä

- Seuraa mikrofonikuvakkeen ympärillä olevaa äänenvoimakkuusmittaria: Kun se välkkyy vihreänä, järjestelmä poimii puheesi. Kun se välkkyy punaisena, äänenvoimakkuus on liian korkea tai taustamelua on liikaa. Yritä puhua hiljempaa, pitää mikrofonia kauempana itsestäsi tai siirtyä hiljaisempaan tilaan. Jos mittari ei välky, yritä puhua kovempaa tai tuoda mikrofoni lähemmäksi suutasi.
- Kun tilanneilmaisin pyörii mikrofonikuvakkeen ympärillä, järjestelmä käsittelee puhettasi.

Huom: Kun työasemasi on lukittuna, äänitys pysähtyy ja mikrofonin painikkeiden painaminen jätetään huomiotta.

### Vinkkejä työskentelyyn saneluruudun kanssa

- Voit siirtää tekstiä sovelluksesta takaisin saneluruutuun valitsemalla palauta-kuvakkeen tai sanomalla siirrä teksti takaisin. Teksti palautetaan saneluruutuun, jossa se korvaa minkä tahansa sillä välillä kirjoitetun tekstin. Palautettua tekstiä ei poisteta sovelluksesta.
- Voit työskennellä saneluruudussa näkemättä siihen kirjoitettavaa tekstiä sanomalla piilota saneluruutu; voit näyttää ruudun uudelleen sanomalla näytä saneluruutu. Vaihtoehtoisesti voit näyttää tai piilottaa saneluruudun pikanäppäimellä tai mikrofonin painikkeella tai valitsemalla valikkokuvakkeen > Näytä/piilota saneluruutu.
- Tyhjennä kaikki teksti saneluruudusta valitsemalla tyhjennä-kuvakkeen .
- Voit muuttaa saneluruudun kokoa vetämällä kulmista.
- Ota käyttöön muotoilu saneluruudussa voidaksesi muotoilla tekstiä saneluuruudussa.
- Asetukset-valintaikkunan Tekstinsyöttö-ikkunassa voit muuttaa saneluruudun käyttäytymistä.
- Saneluruudussa voit myös muokata tekstiä, joka on kirjoitettu sovellukseen, jota ei täysin tueta.

## Puheen kohdistuksen kiinnittäminen

Kun puheen kohdistus on kiinnitetty sovellukseen, voit avata muita sovelluksia ja navigoida niissä ilman, että puheen kohdennus poistuu sovelluksesta; tämä tarkoittaa, että tunnistustulokset kirjoitetaan ankkuroituun sovellukseen, vaikka siirtyisit toiseen sovellukseen sanelun aikana. Puheen kohdistus voidaan kiinnittää ainoastaan sovelluksiin, joita Dragon Professional Anywhere tukee täysin.

Kiinnitä puheen kohdistus seuraavalla tavalla:

1. Avaa sekä Dragon Professional Anywhere että sovellus, johon haluat sanella.
2. Aseta kursori sitten kohtaan, johon haluat kirjoittaa tekstin, ja sano ankkuroi sanelu tai paina CTRL + ALT + A. Mikrofonikuvake muuttuu mikrofonikuvakkeeksi, jossa on riippulukkomerkki .
3. Avaa sovellus, jota tarvitset analyysiä varten tai viitteeksi.
4. Valitse mikrofonikuvake, jossa on riippulukkomerkki ja aloita puhuminen; kaikki mitä sanot kirjoitetaan sovellukseen.

Vapauta puheen kohdistus sovelluksesta sulkemalla sovellus tai sanomalla vapauta sanelu.

### Vinkkejä

- Voit asettaa puheen kohdistuksen kiinnittäminen automaattiseksi Asetukset-valintaikkunassa.

- Puheen kohdistukseen kiinnitetty sovellus voidaan vaihtaa milloin tahansa. Puheen kohdistuksen kiinnittäminen toiseen sovellukseen vapauttaa puheen kohdistuksen automaattisesti sovelluksesta, johon se oli aiemmin kiinnitetty.

- Jos puheen kohdistus on kiinnitetty sovellukseen ja avaat saneluruudun, puheen kohdistus vapautetaan sovelluksesta. Jos saneluruutu on auki, kun kiinnität puheen kohdistuksen sovellukseen, saneluruutu suljetaan.

## Tekstin muokkaaminen

Tunnistettua tekstiä voidaan muokata näppäimistön ja hiiren kohdistimen avulla:

- Kirjoita uutta tekstiä korjataksesi väärin tunnistetun tekstin.
- Aseta kursori haluamaasi kohtaan tekstiä ja lisää uusi teksti äänittämällä.
- Valitse teksti ja äänitä kirjoittaaksesi uuden tekstin edellisen tekstin yli.

Voit muokata tekstiä myös äänikomennoilla (esimerkiksi sanomalla pyyhi tämä).

Huom: Jos käytät perustekstiohjainta saneluun, tekstin muotoilu äänikomennoilla ei ole mahdollista. Jos valitset tunnistetun tekstin manuaalisesti tai asetat kursorin haluamaasi kohtaan tekstissä ja äänität, isoja alkukirjaimia ja välilyöntejä ei välttämättä kirjoiteta oikein, sillä Dragon Professional Anywhere ei näe ympäröivää tekstiä.

Kun käytät sovellusta, jota Dragon Professional Anywhere tukee täysin, voit muokata ja korjata tekstiä suoraan sovelluksessa. Jos työskentelet saneluruudussa, tekstin muokkaaminen ja korjaaminen on suositeltavaa tehdä saneluruudussa. Teksti kannattaa siirtää sovellukseen vasta sitten, kun se on valmis. Näin järjestelmä oppii korjauksistasi.

### Tekstin muokkaaminen, jos teksti on kirjoitettu sovelluksessa, jota ei täysin tueta

Kun työskentelet sovelluksessa, jota Dragon Professional Anywhere ei tue täysin, voit lisätä kirjoitetun tekstin saneluruutuun muokattavaksi.

Toimi seuraavalla tavalla:

1. Avaa Tekstinsyöttö-ikkuna Asetukset-valintaikkunassa, merkitse valintaruutu Lisää valittu teksti kohdesovelluksesta saneluruutuun > Ota käyttöön. Avaa sovellus ja valitse teksti, jota haluat muokata.
2. Avaa Dragon Professional Anywhere ja laajenna saneluruutu. Valittu teksti näkyy saneluruudussa.
3. Aseta kursori kohtaan, johon haluat uuden tekstin lisättäväksi, valitse mikrofonikuvake tai paina numeronäppäimistön plus-merkkiä ja aloita puhuminen.
4. Muokkaa tekstiä tarpeen mukaan, ja kun se on valmis, valitse siirrä-kuvake tai sano siirrä teksti. Teksti siirretään sovellukseen ja poistetaan saneluruudusta.