# Indstillinger og præferencer

## Indstilling af dine input-præferencer

Gør følgende for at ændre dine input-indstillinger: Sig åbn indstillinger, eller vælg menuikonet > Indstillinger:

- Generelt: Vælg indstillinger for talefokus og stemmekommandoer.
- Tekstinput: Vælg indstillinger for den genkendte tekst, dikteringsboksen og basistekststyring.
- Genveje: Vælg indstillinger for tastaturgenveje.
- Mikrofonknapper: Tildel handlinger til mikrofonknapper.

Vælg Anvend alle for at anvende dine indstillinger.

Vælg Gendan standard for at annullere dine indstillinger. Derefter anvendes de originale indstillinger for alle faner i dialogboksen.

## Dikteringsboksen

Hvis du arbejder i en app, som Dragon Professional Anywhere ikke understøtter fuldt ud, kan du bruge dikteringsboksen til at diktere tekst med fuld tekststyring. Yderligere oplysninger om, hvordan du arbejder med dikteringsboksen, findes her: Oprettelse af tekst i din app.

I ruden Tekstinput i dialogboksen Indstillinger kan du foretage en række indstillinger for, hvordan der overføres tekst til din app, og hvordan dikteringsboksen fungerer.

I sektionen Dikteringsboks: Tekstens udseende kan du konfigurere tekstformateringen i dikteringsboksen:

- Vælg Almindelig tekst, og indstil skriftstørrelse og typografi sådan, at formateringen kun anvendes i dikteringsboksen. Dermed bliver formateringen ikke bevaret under overførsel til din app.
- Vælg Formateret tekst for at formatere teksten direkte i dikteringsboksen. Dermed bliver formateringen bevaret under overførsel.

## Tekstoverførselsmetode

I ruden Tekstinput i dialogboksen Indstillinger fastlægges det i sektionen Tekstoverførselsmetode, hvordan Dragon Professional Anywhere interagerer med destinationsappen. Du bør ikke ændre standardindstillingen, medmindre du har alvorlige problemer med at overføre tekst.

## Brug af genvejstaster (tastaturgenveje)

Almindelige handlinger kan udføres hurtigere, hvis du bruger genvejstaster på dit tastatur. Gør følgende for at konfigurere genvejstaster for en handling:

1. Gå ind i dialogboksen Indstillinger, og åbn ruden Genveje.

2. Find den handling, du vil konfigurere, og vælg ikonet for redigering .

3. Tryk på de taster, du vil bruge til at udføre den pågældende handling. Du kan angive hele rækken af tastetryk på én gang eller én tast ad gangen. F.eks. kan du konfigurere Ctrl + L sådan: Tryk på Ctrl og L samtidig og hold dem nede, og slip så begge taster. Eller tryk på Ctrl og slip den, og tryk så på L og slip den.

Du kan også tildele genvejstaster til mikrofonknapper. Gør følgende i ruden Mikrofonknapper i dialogboksen Indstillinger: Vælg Tryk på genvejstasten som handlingen for en knap, vælg ikonet for redigering , og tryk så på en tastekombination.

### Tips

- Du kan slette den sidste tast, du har angivet, ved at trykke på den igen. Du kan slette hele rækken af tastetryk og annullere konfigurationen af den pågældende genvej ved at trykke på ESC.

- Du kan konfigurere en kombination af taster (én eller flere ændringstaster samt et bogstav, et tal eller en funktionstast, f.eks. Ctrl + Alt + Z) eller en enkelt tast (f.eks. funktionstasterne F1-F12 eller numeriske taster).

- Hvis du angiver en ugyldig genvej, f.eks. et enkelt bogstav eller CTRL + /, markeres inputfeltet med rødt.

## Mikrofonknappernes funktioner

Mikrofonknapperne udfører forskellige standardhandlinger, alt efter hvilken mikrofonmodel du bruger. Du kan ændre de tildelte handlinger i ruden Mikrofonknapper i dialogboksen Indstillinger.

Denne tabel viser standardfunktionerne for mikrofonerne Philips SpeechMike, Nuance PowerMic III og Nuance PowerMic 4.

Standardhandling | Knap
--- | ---
| Nuance PowerMic III | Philips SpeechMike | Nuance PowerMic 4
Tryk-og-hold | Optag | Optag | Optag
Overfør tekst | Transskriber | End-of-letter (EOL) | Knap på bagsiden
Bekræft standardværdier | Enter/Vælg | Kommando | Enter/Vælg
Vis/Skjul dikteringsboksen | Custom Right | Indsæt/Overskriv | Funktion D
Forrige felt | Tab. tilbage | Funktion 1 | Tab. tilbage
Næste felt | Tab. frem | Funktion 2 | Tab. frem
Forrige felt | Tilbagespoling | Tilbagespoling | Tilbagespoling
Næste felt | Fremspoling | Fremspoling | Fremspoling
Ingen standard | Stop/Afspil | Stop/Afspil | Stop/Afspil
Ingen standard | Custom Left | Funktion 4 | Funktion B
Ingen standard | - | - | Funktion C
Ingen standard | - | - | Funktion A

## Automatisk placering af talefokus

Gør følgende for automatisk at få talefokus placeret på den app, du starter optagelsen i:

1. Åbn ruden Generelt i dialogboksen Indstillinger, og vælg Placér talefokus, når optagelsen er begyndt.
2. Placer markøren i din app, og start optagelsen – talefokus er nu placeret på denne app. Hvis dikteringsboksen er åben, når du starter optagelsen med automatisk placering af talefokus slået til, lukker dikteringsboksen af sig selv.

Talefokus fjernes fra din app, når du stopper optagelsen eller lukker appen.

Hvis du ikke har markeret Placér talefokus, når optagelsen begynder, kan du placere talefokus manuelt ved hjælp af en stemmekommando, genvejstaster eller en mikrofonknap.

Yderligere oplysninger findes her: Placering af talefokus.

## Brugertilpasning af dine talegenkendelsesindstillinger

Talegenkendelsen påvirkes af forskellige faktorer såsom brugerprofil og mikrofonmodel. De indstillinger, du bruger til at logge på med, definerer, hvordan systemet bearbejder din tale. De mulige indstillinger afhænger af, hvordan Dragon Professional Anywhere er konfigureret. Du kan for eksempel kun skifte til et andet sprog, hvis det relevante sprog og leksikon er vist på listen.

Gør følgende for at ændre dine talegenkendelsesindstillinger: Vælg menuikonet > Log af:

- Vælg en anden indstilling under Bruger for at skifte til en anden brugerprofil. Sørg for, at du altid vælger din egen brugerprofil.
- Vælg en anden indstilling under Mikrofon for at skifte til en anden mikrofon.
- Vælg en anden indstilling under Sprog for at skifte til et andet genkendelsessprog.
- Vælg en anden indstilling under Speciale for at skifte til et andet speciale.

Vælg OK for at anvende dine indstillinger.

Bemærk: Hvis du vil skifte til en anden mikrofon uden at logge af, skal du vælge menuikonet > Mikrofon og derefter vælge en anden mikrofon. Lad være med at frakoble den mikrofon, der er i brug i øjeblikket.